ΕΓΚΛΙΣΕΙΣ

Οι εγκλίσεις του ρήματος

Εγκλίσεις λέγονται οι μορφές που παίρνει το ρήμα για να φανερώσει την ψυχική διάθεση εκείνου που μιλάει. Οι κύριες εγκλίσεις των ρημάτων είναι οι εξής:

|  |  |  |
| --- | --- | --- |
| **Έγκλιση**  | **Φανερώνει ότι…** | **Παραδείγματα** |
| ΟΡΙΣΤΙΚΗ | Αυτό που σημαίνει το ρήμα είναι κάτι **βέβαιο** και **πραγματικό**. | Από αύριο **χαλάει** ο καιρός.Δεν **έλυσα** την άσκηση. |
| ΥΠΟΤΑΚΤΙΚΗ | Αυτό που σημαίνει το ρήμα είναι κάτι που **θέλουμε** ή **περιμένουμε** να γίνει. | Θέλω ν**α** **έρθεις** και εσύ.**Ας** **φύγουμε** γρήγορα.**Μη** **φωνάζετε** δυνατά. |
| Στην υποτακτική το ρήμα συνοδεύεται από τα μόρια **ας**, **να** ή τους συνδέσμους **για** **να**, **όταν**, **πριν**, **αν**, **άμα** και **μη**(ν). |
| ΠΡΟΣΤΑΚΤΙΚΗ | Αυτό που σημαίνει το ρήμα είναι **προσταγή**, **προτροπή**, **επιθυμία** ή **ευχή**. | **Φύγε** αμέσως από δω.**Δώσε** μου το μολύβι μου. |

**Προστακτική έγκλιση έχουν μόνο ο ενεστώτας και ο αόριστος της ενεργητικής και παθητικής φωνής.**

***Ασκήσεις για εμπέδωση***

1. Συμπλήρωσε τα κενά βάζοντας τα ρήματα στην προστακτική αορίστου.

……………………(Περιγράφω) σ’ έναν φίλο σου το δωμάτιό σου και …………………(αναφέρω) γι’ αυτό κάθε λεπτομέρεια.

Παιδιά, ……………………(αντιγράφω) από τον πίνακα όλες τις ασκήσεις και ………………………(συμπληρώνω) τα κενά με τους κατάλληλους τύπους των ρημάτων.

2. Να συμπληρώσετε τις καταλήξεις των παρακάτω ρημάτων με -είτε, είται, - ήστε, είστε, -ίστε.

⇨ Ακολουθ............. τις οδηγίες του παιχνιδιού. Πατ.......... με δύναμη το κουμπί και κερδ.......... πόντους.

⇨ Σεβαστ............. το περιβάλλον και διατηρ.......... το καθαρό.

⇨ Συνεργαστ......... με τους συμμαθητές σας και παραμερ................. τις διαφορές σας.

⇨ Μη μετακιν........... με τα αυτοκίνητά σας, αλλά χρησιμοποι.......... τα μέσα μαζικής μεταφοράς.

⇨ Ασχολ.......... με το διαιτητή και δε συνεννο........... με το συμπαίκτη του .

3. Να σχηματίσετε την υποτακτική και την προστακτική των παρακάτω ρημάτων στο χρόνο και στο πρόσωπο που βρίσκονται:

|  |  |  |
| --- | --- | --- |
| **ΟΡΙΣΤΙΚΗ** | **ΥΠΟΤΑΚΤΙΚΗ** | **ΠΡΟΣΤΑΚΤΙΚΗ** |
| σκάλισες |  |  |
| αγαπηθήκατε |  |  |
| χαράξατε |  |  |
| παρακολουθείτε |  |  |
|  δάνεισες |  |  |
| έστειλες |  |  |
| αθροίζεις |  |  |

ΟΡΘΟΓΡΑΦΙΑ

4. Συμπληρώστε τα γράμματα που λείπουν

γρα…..ατοκιβώτιο καταγγέ…...ω αναπαυτ……κός

συντά…..ω αναβο……ή ε……ιακοσιοστός

ε……ενήντα ε…..ενηκοστός ε…..ιά

γραφ…...κός δαν…….κός δι…..μερο

συ…….ετοχή επιθ……μώ συ…..ε…..οούμαι

ΕΠΙΘΕΤΑ

5. Συμπληρώστε τα κενά με τον κατάλληλο τύπο των επιθέτων της παρένθεσης:

⇨ Ο αριθμός των ................................................ (συμμετέχων) στην εκδρομή είναι μεγάλος.

⇨ Το ιατρικό δελτίο υπογράφηκε από τους ..........................................(θεράπων ) ιατρούς.

⇨ Η δασκάλα του χορού είναι ............................... (απών) γιατί είναι..................................... (αδειούχος)

⇨ Οι ...................................(ενεργός) πολίτες συμβάλλουν στην πρόοδο της κοινωνίας.

⇨ Οι εξαρτημένες προτάσεις λέγονται και ............................................(δευτερεύων).